झांझ गेट पर बिजली की केबल टूटी, भैंस की मौत, पशुपालक झुलसा
झांझगेट पर बुधवार सुबह बिजली की केबल टूटकर गिरने से भैंस की मौत हो गई, जबकि पशुपालक गंभीर रूप से झुलस गया। पशुपालक की गंभीर हालत को देखते हुए उसे हिसार के एक निजी अस्पताल में भर्ती करवाया गया है। शहर थाना पुलिस मामले की जांच कर रही है।
सैनी मोहल्ला निवासी बिंटू बुधवार सुबह भैंस को पानी पिलाकर घर रहा था। इसी दौरान 11 हजार केवी की केबल टूटकर दोनों पर गिर गई, जिसके करंट से भैंस की मौके पर ही मौत हो गई, जबकि बिंटू गंभीर रूप से घायल हो गया। राहगीरों ने डंडे से केबल को हटाकर भैंस तथा बिंटू से दूर किया और उसे अस्पताल पहुंचाया।
hin_Deva hin_Deva hin_Deva